Պոլթըն զարմացուց իր հայ հիւրընկալողները անոնց առաջարկելով գնել ամերիկեան զէնք՝ յայտարարելով, որ այդ զէնքերը կը գերազանցեն ռուսականը: Այսուամենայնիւ, ան չնշեց, թէ սնանկացած Հայաստան ի՛նչ միջոցներով պիտի կարենայ վճարել զինամթերքի գինը: Ինչպէս գիտենք, Ռուսիա Հայաստանի զինամթերքին մեծ մասը կը մատակարարէ կա՛մ վարկեր տրամադրելով կա՛մ զեղչուած գիներով: Փաշինեան արձագանգեց՝ նշելով, որ Հայաստան պիտի քննարկէ ամերիկեան առաջարկը, մինչդեռ պաշտպանութեան նախարարի պաշտօնակատար Դաւիթ Տօնոյեան «Նիուզ» կայքին յայտնեց, որ այս պահուն ամերիկեան զինամթերք գնելու կարիքը չկայ։